Die 19-jarige tennisspeler Stefanos Tsitsipas van Griekeland het op die jongste wêreldranglys 19 plekke tot in die 44ste plek geklim nadat hy die eindstryd van die Barcelona Ope gehaal het.
Hy is tans nie net die jongste speler in die top-100 nie, hy is ook die eerste man van Griekeland om die top-100 te haal.
Suid-Afrika se Kevin Anderson beklee steeds die agtste plek op die ranglys. Hy begin sy kleibaanseisoen vandeesweek in Portugal.